|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL PAVADINIMO SUTEIKIMO** |
|  |
| 2021 m. birželio d. Nr.Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Ukmergės rajono savivaldybės taryba  nusprendžia:

Suteikti Ukmergės miesto parkui, esančiam adresu Vytauto g. 105 (žemės sklypo unikalus Nr. 8170/0010:144) ir Anykščių skg. 4 (žemės sklypo unikalus Nr. 8170/0010:28), ............................. pavadinimą.

Savivaldybės meras

Projektą parengė:

Strateginio planavimo, investicijų ir verslo plėtros skyriaus

vedėjo pavaduotoja Rima Boškevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PAVADINIMO SUTEIKIMO“**

**AIŠKINAMASIS RAŠTAS**

2021 m. birželio 15 d.

Ukmergė

**1. Sprendimo projekto rengimo pagrindas:**

Vadovaujantis Lietuvos Respublikos vietos savivaldos 16 straipsnio 2 dalies 34 punktu, siūloma suteikti Ukmergės miesto parkui, esančiam adresu Vytauto g. 105 (žemės sklypo unikalus Nr. 8170/0010:144) ir Anykščių skg. 4 (žemės sklypo unikalus Nr. 8170/0010:28), pavadinimą.

**2. Sprendimo projekto tikslas ir esmė:**

Sprendimo tikslas – suteikti viešajai erdvei pavadinimą.

Pagal 2014-2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 07.1.1-CPVA-R-905 priemonę „Miestų kompleksinė plėtra“ vykdomas projektas Ukmergės miesto viešųjų erdvių infrastruktūros sutvarkymas II: Vilniaus gatvės skvero ir Ligoninės parko su prieigomis infrastruktūros įrengimas“, projekto kodas Nr. 07.1.1-CPVA-R-905-01-0011. Projekto trukmė: 2018-10-08 – 2021-09-31. Ukmergės rajono savivaldybės tarybos 2015 m. sausio 29 tarybos sprendimu Nr. 7-15 patvirtintame Ukmergės miesto neužstatytų erdvių kraštovaizdžio formavimo ir poilsio organizavimo specialiajame plane (www.tpdr.lt registro Nr. T00074875) šis parkas įvardintas Ligoninės parku, tačiau atskiru tarybos sprendimu pavadinimas nebuvo suteiktas. Projekto metu baigiama tvarkyti viešoji erdvė adresu Vytauto g. 105 (žemės sklypo unikalus Nr. 8170/0010:144) ir Anykščių skg. 4 (žemės sklypo unikalus Nr. 8170/0010:28). Daugiau kaip 12 ha plote formuojamos viešosios erdvės, kuriose bus įrengtas fontanas, pasodintos sakuros, suformuoti pėsčiųjų takai, įrengtos sveikatingumo trasos (didžioji ir mažoji) su treniruokliais, vaikų žaidimo aikštelė, kneipo takelis, sutvarkyti tvenkiniai, įrengtas gražus rožynas ir nedidelis botanikos sodas. Vienoje erdvėje bus pasodintos vaistažolės.

Parkas šalia Ukmergės ligoninės pradėtas kurti 1965 m. Jį kūrė entuziastinga gėlininkė Jadvyga Vyčinienė, kurią į ligoninę dirbti apželdintoja pakvietė gydytojas Kazys Mikalauskas. 8 ha teritorijoje buvo iškasti tvenkiniai, įrengtas fontanas, sporto aikštelės, pasodinta įvairių retų medžių, krūmų ir gėlynų, kuriuos gėlininkė atsivežė ne tik iš visos Lietuvos, bet ir iš kitų šalių. Parką prižiūrėjo ir puoselėjo rajono medikai.

Naujai sutvarkytai erdvei siūloma suteikti pavadinimą. Viešai kreiptasi į visuomenę ir sulaukti siūlymai: 73 balsai – Svajonių, 69 –Vilties, 36 – Sveikatos, 33 – Rožių ir 31 – Sveikatingumo.

Ukmergėje jau yra Svajonių parkas. Todėl siūloma Tarybai nuspręsti parko pavadinimą:

1. Svajonių sodas,

2. Vilties parkas,

3. Sveikatos parkas,

4. Rožių sodas,

5. Sveikatingumo parkas.

Išrinktas pavadinimas tvirtinamas Ukmergės rajono savivaldybės taryboje.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra

**4. Sprendimui įgyvendinti reikalingos lėšos ir galimi finansavimo šaltiniai: -**

**5. Priėmus sprendimą laukiami rezultatai, galimos pasekmės:**

Įgyvendinus projektą bus suteiktas pavadinimas naujai sutvarkytai miesto erdvei.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):-**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: -**

**9. Sekretoriatas priimtą sprendimą pateikia\*:**

Švietimo, kultūros ir sporto skyriui, Urbanistikos ir infrastruktūros skyriui, Turto ir įmonių valdymo skyriui.

**10. Aiškinamojo rašto priedai:** -.

Strateginio planavimo, investicijų ir verslo plėtros skyriaus

vedėjo pavaduotoja Rima Boškevičienė